Δημήτριος Ανδρικόπουλος - Μπουκαούρης

Ο Δημήτριος Ανδρικόπουλος Μπουκαούρης (Πάτρα  1867 - Αθήνα 23 Φεβρουαρίου 1948) ήταν δήμαρχος Πατρέων.

Γεννήθηκε στην Πάτρα και καταγόταν από γνωστή οικογένεια πολιτικών. Το επώνυμο Μπουκαούρης ήταν το όνομα της μητέρας του αλλά το υιοθέτησε γιατί ήταν ιστορική οικογένεια με μεγάλη προσφορά στην επανάσταση & στον πολιτικό βίο. Είχε σπουδάσει νομικά αλλά ασχολήθηκε με την πολιτική, παραμερίζοντας την δικηγορία. Στις εκλογές του 1902 εξελέγη βουλευτής Πατρών.

Εξελέγη δήμαρχος το 1914Νεολόγος, φύλο 10 Φεβρουαρίου 1914 από το μουσείο τύπου Πατρών, στις πρώτες εκλογές που έγιναν με ψηφοδέλτιο, αλλά λόγω συγκυριών η θητεία του παρετάθη μέχρι το 1925Νεολόγος, φύλο 25 Φεβρουαρίου 1948, από το Μουσείο Τύπου Πατρών. Πρότεινε τον ηλεκτροφωτισμό της πόλης να τον αναλάβει δημοτική επιχείρηση αλλά ο Α' Παγκόσμιος Πόλεμος ανέστειλε τη λειτουργία των εργοστασίων και έκλεισαν τα δημοτικά εργοστάσια ηλεκτροφωτισμού και αεριόφωτος. Στην συνέχεια ηλεκτρισμό έδιναν ιδιώτες βιομήχανοι από τη δική τους ηλεκτροκινητήρα δύναμη που είχαν στα εργοστάσια τους. Πρότεινε την εκμετάλλευση του ποταμού Γλαύκου το 1922, κάτι που τελικά άρχισε το 1925Εμπρός, 18-6-1925, από την ψηφιακή εθνική βιβλιοθήκη μετά από πολλά εμπόδια εξαιτίας της αλλαγής πολλών κυβερνήσεων. Η πρόταση αρχικά έγινε δεκτή από τον Βενιζέλο, αργότερα από τον Γούναρη και τέλος από τον Ανδρέα Μιχαλακόπουλο που σύναψε νέα δάνεια και τη σύμβαση που προέβλεπε την κατασκευή δικτύου παραγωγής και διανομής ηλεκτρικού ρεύματος. Στη δημοπρασία συμμετείχαν μια Ελληνική και δώδεκα ξένες εταιρείες. Υπήρξε πρόεδρος της Διοικητικής Επιτροπής των Σχολείων Πατρών τής Φιλεκπαιδευτικής Εταιρείας για 18 έτη. Τον μισθό του τον διέθετε για την ανέγερση του «Ασύλου φρενοβλαβών» .

Απεβίωσε στην Αθήνα το 1948 και τάφηκε στο νεκροταφείο της Αγιαλεξιώτισσας στην ΠάτραΝεολόγος, φύλλο 24 Φεβρουαρίου 1948, από το Μουσείο Τύπου Πατρών.

 Παραπομπές 

 Βιβλιογραφία - Πηγές 

 Στέφανος Θωμόπουλος, "Οι Δήμαρχοι Πατρέων από το 1863 μέχρι του 1930", Νεολόγος Πατρών, φ. 10/09/1930, σελ. 1
 Πέτρος Ψωμάς, Δήμαρχοι Πατρέων 1836-2006, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών